ליאת בן-דוד

ליאת טיבר בן דוד (נולדה ב-6 במרץ 1960) היא סופרת, מפתחת תוכניות לימודים ואשת חינוך ישראלית. מכהנת כמנכ"לית מכון דוידסון, ובעברה הייתה מנכ"לית קרן וולף. בהשכלתה היא דוקטור לביולוגיה מולקולרית ממכון ויצמן.

== ביוגרפיה ==
בשנות ה-90 הייתה ממובילי תוכנית הלימודים במדע וטכנולוגיה לבית הספר היסודי (מב"ט), תוכנית העוסקת בהוראת מדע וטכנולוגיה בגישה הומניסטית-חברתית, מתוכנית זו הוקם בהמשך "המרכז הארצי למורי מדע וטכנולוגיה בחטיבת-הביניים" (מוחו"ט) שבשנת תשס"א אף עמדה בראשותו.

היא פיתחה למעלה מ-19 ספרי לימוד לתלמידים ולמורים בנושאים שונים, כגון - בריאות, רבייה, תזונה, אסטרונומיה, תעשייה, גישות חינוכיות ועוד.
בנוסף כתבה גם שני ספרי ילדים ורומן למבוגרים.

בשנת 2001 יצאה לשליחות קהילתית מטעם הסוכנות היהודית בפלורידה, שם הקימה וניהלה מרכז לתוכניות ישראל ועסקה בחינוך יהודי-ציוני.
עד אפריל 2011, ליאת ניהלה את "מרכז ידע אשלים" (מיד"א)[https://web.archive.org/web/20080526133528/http://www.ashalim.org.il/default.asp?catid=%7B574DD264-7357-468E-A021-478589BD157A%7D], מיסודו של הג'וינט, המיועד לאנשי מקצוע מתחומי-דעת שונים העובדים עם ילדים ונוער בסיכון.

בשנים 2011–2017 כיהנה כמנכ"לית קרן וולף - קרן לקידום המדע והאמנות לטובת האנושות.

מחודש אפריל 2017 מכהנת כמנכ"לית מכון דוידסון לחינוך מדעי, הזרוע החינוכית של מכון ויצמן למדע, ברחובות.

מאז שנת 2001 היא מפרסמת טור שבועי קבוע באינטרנט בשם 'רגע לפני שבת'. היא מנהלת שני בלוגים: בלוג אישי ובו שירים, סיפורים קצרים, הטור "רגע לפני שבת", ועוד; ובלוג באתר הבלוגיה של עיתון "הארץ", בו היא עוסקת בנושאי חינוך, מדע ופילוסופיה. בנוסף, היא משתתפת קבועה בתוכנית הרדיו "שלושה שיודעים" בכאן תרבות, בפינה על פרשת השבוע.

== יצירותיה ==
=== ספרי לימוד (רשימה חלקית) ===
* ללכת על כוכב-לכת - אסטרונומיה לכיתות ד-ה, עם ד"ר רבקה ברנד, הוצאת רמות
* נושמים לרווחה - בריאות ונשימה לכיתות ד-ה, עם ד"ר מירי דרסלר, הוצאת רמות
* פותחים שולחן - בריאות ותזונה לכיתות ה-ו, עם ליאורה ביאלר, הוצאת רמות
* גלגל החיים - רבייה לכיתות ח-ט, עם ד"ר סמדר רייספלד, הוצאת רמות
* עיין ערך חיים - מאפייני חיים לכיתות ז-ח, עם ד"ר מירי דרסלר, הוצאת רמות
* תעשייה ואיכות הסביבה - יחידת לימוד לחטיבות הביניים, הוצאת תעשיידע
* תעשייה ובריאות - יחידת לימוד לחטיבות הביניים, הוצאת תעשיידע
* מבט לפרשות השבוע והחגים: רגע לפני שבת - יחידת לימוד לחט"ב ולחט"ע, הוצאת רכס

=== פרוזה ===
* חמדת אמהות - רומן היסטורי: סיפורן של ארבעה דורות של נשים במהלך 100 שנות ציונות, הוצאת לוטם (יצא לאור גם בשפה האנגלית בשנת 2004 תחת השם "YAHRZEIT")
* על צפרדעים, נקודות ופסים - ספר ילדים, הוצאת גרפאור-דפטל
* איך הצילו הצפרדעים את הבצה - ספר ילדים, הוצאת גרפאור-דפטל
* "רגע לפני שבת" - ספר שירה וסיפורת, הוצאת רכס

== קישורים חיצוניים ==
* [http://www.liatbd.com/ הבלוג של ליאת בן דוד]
* 
* 
* [https://web.archive.org/web/20140424005601/http://blogs.haaretz.co.il/liatbendavid/ הבלוג של ליאת בן-דוד], באתר הארץ
* [http://lib.cet.ac.il/pages/sub.asp?item=0&type=docs&author=595 מאמריה של ליאת בן-דוד], באתר המרכז לטכנולוגיה חינוכית
* [http://www.hayadan.org.il/?s=ליאת+בן+דוד מאמריה של ליאת בן-דוד] באתר "הידען"
* חלי אברהם-איתן, [http://www.e-mago.co.il/Editor/literature-1841.htm חמדת אמהות - ראיון], באתר אימגו, 28 באוגוסט 2007
* 
* 
* 
* 
* 

==הערות שוליים==

קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:מחברי ספרי לימוד ישראלים
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:בוגרות גימנסיה הרצליה
קטגוריה:בוגרי גימנסיה הרצליה
קטגוריה:בעלות תואר דוקטור ממכון ויצמן למדע
קטגוריה:בעלי תואר דוקטור ממכון ויצמן למדע
קטגוריה:ביולוגיות מולקולריות ישראליות
קטגוריה:ישראליות שנולדו ב-1960
קטגוריה:ישראלים שנולדו ב-1960